Какво означава думата прощапулник?


 Правилната дума е [**прощъпулник**](http://rechnik.info/%D0%BF%D1%80%D0%BE%D1%89%D1%8A%D0%BF%D1%83%D0%BB%D0%BD%D0%B8%D0%BA) и представлява народен обичай, който се провежда в домашна обстановка, малко след като детето в къщата е проходило. Канят се на гости близки и роднини, а домакинята пече питка. Постила се бял чаршаф на пода и единият му край се нареждат различни предмети, които символизират различни професии. Майката търкулва питката по чаршафа и детето се оставя свободно да пристъпи към тези предмети (така нареченото "запътване"). Поверието е, че който предмет докосне първо с ръка, такава професия ще избере в бъдеще.



 В различните краища на България прощъпулникът се нарича по различен начин – **престъпулка**, **пощръпулник**, **престъпване**, **преходница**.

